laion/Wikipedia-Exotic huggingface dataset:
מוטו גוצי

מוטו גוצי (באיטלקית: Moto Guzzi) היא חברה איטלקית לייצור אופנועים, והוותיקה ביותר באירופה. החברה הוקמה בשנת 1921 במנדלו דל לאריו, איטליה, ומהווה חלק משמעותי בהיסטוריה של ייצור האופנועים של איטליה. בין תרומותיה הרבות לעולם מרוצי האופנועים ולתעשייה ככלל, מרכז האופנועים הראשון, מנהרת רוח ומנוע שמונה צילינדרים. בדומה לחברות אחרות עם פעילות ארוכת שנים בתחום, גם מוטו גוצי חוותה מחזורי עסקים שונים ומספר בעלויות שנמשכו תקופות זמן שונות. מוטו גוצי הוקמה על ידי שני טייסי מטוסים ומכונאי איתו שירתו בחיל האוויר האיטלקי: ג'ורג'יו פארודי, ג'ובאני רבלי וקרלו גוצי. שלושתם, ששובצו לאותה טייסת מחוץ לעיר ונציה, התקרבו על אף שהגיעו מרקע סוציו-אקונומי שונה. הם שאפו להקים ביחד חברת אופנועים לאחר תום המלחמה. פארודי (בנם של בעלי ספינות ג'נוביות עשירים) מימן את המיזם, ראולי (כבר טייס מפורסם ורוכב אופנועים) קידם את מכירות האופנועים במרוצים וגוצי היה אחראי להנדסה של האופנועים. רבלי מת ימים ספורים לאחר סיום המלחמה, והונצח בכנפי הנשר היוצרים את לוגו החברה. החברה התבססה בגנואה והמטה שלה ישב במנדלו. האופנועים הראשונים נשאו את השם "GP"‏ (Guzzi-Parodi), אך במהרה התחלף שם המותג ל"מוטו גוצי". החל משנות ה-70 ועד לשנת 2000 החברה הייתה בעלות של "דה טומאזו". בשנת 2004 היא נרכשה על די "פיאג'ו". מדיה וקבצים בנושא מוטו גוצי בוויקישיתוף אתר האינטרנט הרשמי של מוטו גוצי (בצרפתית) מוטו גוצי, ברשת החברתית פייסבוק מוטו גוצי, ברשת החברתית אקס (טוויטר) מוטו גוצי, ברשת החברתית אינסטגרם מוטו גוצי, סרטונים בערוץ היוטיוב Ian, Ian (11 ביולי 2017). The Complete Book of Moto Guzzi. Motorbooks. p. 257. ISBN 978-0-7603-5221-2. נבדק ב-19 בפברואר 2018. {{cite book}}: (עזרה) "Moto Guzzi — a century of Italian innovation - Bikesure". Bikesure Blog (באנגלית בריטית). 2021-02-08. נבדק ב-2021-02-25. de Burton, Simon (4 באפריל 2014). "Legend of Lombardy: The Moto Guzzi story". Classic Driver. נבדק ב-19 בפברואר 2018. {{cite web}}: (עזרה) Closen, Uli (במרץ 2013). Italian Custom Motorcycles. Veloce Publishing Ltd. p. 70. ISBN 978-1-845843-94-6. נבדק ב-19 בפברואר 2018. {{cite book}}: (עזרה) "Moto Guzzi Celebrates 90th Anniversary". Motorcycle.com. Vertical Scope. 15 במרץ 2011. ארכיון מ-12 באוקטובר 2012. נבדק ב-6 באוגוסט 2013. {{cite web}}: (עזרה) "Carlo Guzzi" (באיטלקית). אורכב מ-המקור ב-4 בינואר 2008. נבדק ב-5 בנובמבר 2007. {{cite web}}: (עזרה) "Moto Guzzi website – Tradizione – The Origins". Moto Guzzi.
עונת 2022/2023 בבונדסליגה

עונת 2022/2023 הייתה העונה ה-60 של הבונדסליגה הגרמנית. העונה נפתחה ב-5 באוגוסט 2022 והסתיימה ב-27 במאי 2023. בעקבות מונדיאל 2022 שהתקיים בקטר בין ה-20 בנובמבר ל-18 בדצמבר 2022, הליגה יצאה לפגרה החל מה-13 בנובמבר 2022, למשך עשרה שבועות. עד ה-20 בינואר 2023.. באיירן מינכן זכתה באליפות ה-33 שלה וה-11 ברציפות. בסיום העונה הרטה ברלין ושאלקה 04 ירדו לבונדסליגה השנייה. שטוטגרט שסיימה במקום ה-16 התמודדה מול המבורג שסיימה במקום השלישי בבונדסליגה השנייה על המקום האחרון בעונת 2023/2024 בבונדסליגה. ונשארה בליגה לאחר שניצחה אותה 6–1 בסיכום שני משחקים. ניקלאס פילקרוג מורדר ברמן וכריסטופר אנקונקו מר.ב. לייפציג זכו בתואר מלך השערים עם 16 כיבושים. רפאל גריירו מבורוסיה דורטמונד סיים כמלך הבישולים עם 12 בישולים. מתוך 18 הקבוצות שהשתתפו בבונדסליגה, 16 המשיכו מהעונה שעברה. שתי המסיימות הראשונות בבונדסליגה השנייה, שאלקה 04, וורדר ברמן, העפילו לבונדסליגה במקומן של גרויטר פירט, וארמיניה בילפלד, שסיימו בשני המקומות האחרונים בעונת 2021/2022. הרטה ברלין שסיימה במקום ה-16 בעונת 2021/2022 ניצחה 2–1 בסיכום שני המשחקים את המבורג שסיימה במקום השלישי בבונדסליגה השנייה וכך הבטיחה את הישארותה בליגה. שאלקה וורדר ברמן שבו לבונדסליגה לאחר היעדרות של שנה אחת. Rahmenterminkalender für die Saison 2022/23 | DFL Deutsche Fußball Liga, DFL Deutsche Fußball Liga GmbH - dfl.de, ‏29 באוקטובר 2021 (בגרמנית) Statistics | Bundesliga | Season 2022/2023, bundesliga.com - the official Bundesliga website (באנגלית) German Bundesliga Top Scorers, BBC Sport (באנגלית)
הבחירות הפרלמנטריות בהולנד 1986

הבחירות הפרלמנטריות בהולנד, 1986 נערכו ב-21 במאי 1986 ובמסגרתן נבחרו 150 חברי בית הנבחרים בפרלמנט של הולנד. המפלגה הנוצרית-דמוקרטית של ראש הממשלה היוצא רוד לוברס, שמרה על המקום הראשון. למקום השני עלתה מפלגת העבודה. הקואליציה שהייתה בשלטון לפני הבחירות המשיכה להתקיים והרכיבה את הממשלה החדשה. מפלגה של ראש הממשלה הגדילה באופן משמעותי את מספר חברי הפרלמנט מ-45 ל-54. אמנם הקואליציה הקיימת עם מפלגת העם לחופש ודמוקרטיה נותרה באותו מספר מושבים (81). מפלגת האופוזיציה גדולה - מפלגת העבודה הגדילה את חלקה ל-52 מקומות. מפלגה הקומוניסטית שהיו לה 3 מושבים לפני הבחירות לא עברה את אחוז החסימה. בסך הכל 9 מפלגות זכו לייצוג בפרלמנט בעקבות הבחירות. מפלגות רבות לא זכו לייצוג. בין מפלגות אלו הייתה גם Loesje שעבורה זה היו הבחירות הראשונות ואחרונות בהן הארגון השתתף. מדיה וקבצים בנושא הבחירות הפרלמנטריות בהולנד 1986 בוויקישיתוף תוצאות הבחירות
עיר היצרים

עיר היצרים (באנגלית: Warlock) הוא מערבון אמריקאי משנת 1959 בכתיבתו ובבימויו של אדוארד דמיטריק, עם הנרי פונדה, אנתוני קווין, ריצ'רד וידמרק ודורותי מלון בתפקידים הראשיים. התסריט מבוסס על הרומן "Warlock" מאת אוקלי האל (אנ') משנת 1958. העלילה מתרחשת בשנת 1880 בעיירה הפיקטיבית "וורלוק" ביוטה הנשלטת על ידי כנופיות אקדוחנים העושים במקום כאוות נפשם עד שתושבי העיירה שוכרים אקדוחן שיישמש להם כסגן שריף (Deputy). העיירה וורלוק ביוטה נתונה שלטון של טרור ופחד מכנופייתו של אייב מקאון (טום דרייק). הם נכנסים לעיירה, יורים לכל עבר, נכנסים לפאב ושותים ללא תשלום ובעיקר מתעללים בסגני השריף. הם תופסים את הסגן תומפסון (וולטר קוי), מתעללים בו לנוכח עייניהם של התושבים ולבסוף מעלים אותו על סוס ומגרשים אותו מהעיירה. התושבים אובדי עצות ומחליטים להזמין את האקדוחן קליי בליסדייל (הנרי פונדה) כשריף פרטי של העיירה על חשבונם. רק השופט הולווי (וולאס פורד) מתנגד להזמין אקדוחן שיגרום לשפיכות דמים נוספת. קליי מגיע עם עוזרו הצמוד טום מורגן (אנתוני קווין) הצולע מלידה בגלל רגל קלוטה. קליי עומד יפה בהתנגשות הראשונה עם הכנופיה ושולף ראשון את אקדחו נגד האקדוחן הבולט קרלי (דפורסט קלי). האקדוחן ג'וני גנון (ריצ'רד וידמרק) מחליט לפרוש מהכנופיה בגלל אכזריותם. כעבור זמן הוא מתנדב להיות סגן השריף באישורו של השריף האזורי והוא מתחרה על השמירה עם קליי. אחיו בילי (פרנק גורשין) מחליט להישאר בכנופיה ונהרג בקרב אקדחים עם קליי. מורגן מקבל ידיעה שלעיירה מגיעה כרכרה ובה לילי דולר (דורותי מלון) ואתה בוב ניקולסון אחיו של בן זוגה שנרצח על ידי קליי ומגיע להרוג אותו. שני אקדוחנים מכנופיית מקאון מגיעים לשדוד את הכרכרה אך מורגן מגיע למקום והורג ממקום מארבו את ניקולסון. שני אנשי הכנופיה נתפסים ונאסרים וקליי מציל אותם מלינץ'. בינתיים מתפתח רומן בין קליי לתושבת העיירה ג'סי מרלו (דולורס מייקלס) ובין ג'וני ללילי מלון. כעת מתגלה שמורגן היה בעבר בן זוג של לילי וכשהיא החליפה אותו בניקולסון הוא סכסך בין קליי וניקולסון שבסופו הרג קליי את ניקולסון. עובדה זו גורמת לסכוך בין קליי למורגן שמתפתח לדו-קרב בין שניהם בו נהרג מורגן. כעת מחליטים אקדוחני מקאון לחזור לוורלוק. ג'וני מגיע אליהם כדי לשכנע אותם לבטל זאת אך מותקף על ידי מקאון שפוצע אותו בסכין ובמכות. כעת ממתינים כולם לקרב הגורלי עם הכנופיה. הם מגיעים לוורלוק ובראשם אייב מקאון ולקראתם יוצא סגן השריף ג'וני גנון. מתפתח קרב יריות בו משתתפים אנשי העיירה וכן קרלי מהכנופיה שעבר לצד ג'וני. לבסוף מובסים אקדוחני הכנופיה, השקט חוזר לעיירה וקליי עוזב לחפש עבודה במקום אחר. "עיר היצרים", במסד הנתונים הקולנועיים IMDb (באנגלית) "עיר היצרים", באתר נטפליקס "עיר היצרים", באתר AllMovie (באנגלית) "עיר היצרים", באתר Rotten Tomatoes (באנגלית) "עיר היצרים", במסד הנתונים הקולנועיים KinoPoisk (ברוסית) וורלוק, באתר TCM קדימון לוורלוק, באתר יוטיוב וורלוק, באתר יוטיוב הסבר על וורלוק, באתר יוטיוב
נוידה

נוידה (בהינדי: नोएडा, באנגלית: Noida, קיצור של New Okhla Industrial Development Authority) היא עיר מתוכננת בהודו. העיר ממוקמת באוטר פרדש באזור דלהי. בשנת 2011 אוכלוסיית העיר הגיע לכ-650 אלף תושבים. החלטה על הקמת העיר התקבלה ב-17 באפריל 1976. היא ממוקמת כ-25 ק"מ מניו דלהי. העיר מנוהלת על ידי תאגיד סטטוטורי ובראשה עומד פקיד ממשלתי בכיר. העיר החלה כעיר מתוכננת ונחשבת לעיר הנקייה בהודו. בעיר הוקמו מספר גורד שחקים. הבניין "Supernova Spira" בגובה של כ-300 מ' הוקם בשנת 2021 ונחשב לבניין מגורים הגבוה בצפון הודו. רבים מתושבי העיר עובדים בניו דלהי הסמוכה. מצד המערבי של העיר עובר נהר יאמונה. בעיר התמקמו מספר חברות בינלאומיות לרבות מיקרוסופט וסמסונג. זאת בנוסף לחברות הודיות גדולות דוגמת Mother Dairy ו"פייטם". בעיר פעולת מערכת מטרו באורך של כ-30 ק"מ שכוללת 21 תחנות. בנוסף לכך היא קשורה עם מערכת רכבת תחתית של ניו דלהי. בנוסף לכך נבנה כביש מהיר באורך של 25 ק"מ בעל 3 מסלולים לכל כיוון שמגיע לעיר הבירה. כמו כן נבנה כביש מהיר באורך של 165 ק"מ לכיוון אגרה. בעיר הוקמו מספר מוסדות להשכלה גבוהה. כ-50% מהעיר מהווים שטחים ירוקים. בעיר הוקם גן בוטני שמהווה אטרקציה תיירותית מקומית. מדיה וקבצים בנושא נוידה בוויקישיתוף אתר האינטרנט הרשמי של נוידה ערך זה הוא קצרמר בנושא יישובים בהודו. אתם מוזמנים לתרום לוויקיפדיה ולהרחיב אותו.
מזחלת כלבים

מזחלת כלבים היא מזחלת הנמשכת על ידי כלב מזחלת אחד או יותר, המשמשת לנוע על פני קרח ודרך שלג. נעשה שימוש בסוגים רבים של מזחלות, בהתאם לתפקודם. הם יכולים לשמש עבור מרוץ מזחלות כלבים. באופן מסורתי, בגרינלנד ובאזור הארקטי המזרחי של קנדה, האינואיטים מושכים את הכלבים בצורת מניפה מול המזחלת, בעוד שבאזורים אחרים, כמו אלסקה והחלק המערבי של צפון קנדה, הכלבים מושכים זה לצד זה בזוגות. כוח הכלבים שימש לציד ולנסיעות כבר למעלה מאלף שנים. עוד במאה ה-10 לפני הספירה כלבים אלו תרמו לתרבות האנושית. הרכבת צוות מזחלות כלבים כרוכה באיסוף כלבים בתפקידים שונים. הכלב המוביל הוא מכריע, ולכן משתמשי המזחלות דואגים במיוחד לכלבים האלה. במזחלות כלבים, האסקי סיבירי או אלסקן מלמוט הם סוגי הכלבים העיקריים המשמשים למזחלות פנאי בגלל כוחם ומהירותם וסיבולתם וכן יכולתם לעמוד בקור. עם זאת, האסקי אלסקה הם גם כלבים פופולריים למרוץ כלבי מזחלות, בגלל הסיבולת, הרגלי האכילה הטובים, המהירות והמסירות שלהם לריצה גם כאשר הם עייפים. סיירת מזחלות הכלבים סיריוס מדיה וקבצים בנושא מזחלת כלבים בוויקישיתוף המוזיאון הקנדי לציוויליזציה - היסטוריה של דואר מזחלות כלבים ביוקון Swan, Thom. "Early Sled Dog History". Swanny's Place. אורכב מ-המקור ב-17 ביוני 2009. נבדק ב-17 באוקטובר 2013. {{cite web}}: (עזרה)
אורמניקוט

אורמניקוט (בהונגרית: Örménykút) הוא כפר בנפת סרווש שבמחוז בקש בדרום מזרח הונגריה. כמו יישובים רבים באירופה גם מספר התושבים באורמניקוט נמצא בירידה. בשנת 1990 חיו בכפר 616 תושבים, ובשנת 2021 רק 299 תושבים. שמו של היישוב הגיע מסוחרים ארמנים שברחו להונגריה בתקופה הטורקית, שהיו דיירים לשעבר של האזור והשקו את בעלי החיים שלהם בבאר שהייתה בכפר (הביטוי örmény kút בהונגרית הוא "באר ארמנית" בעברית). האזור מיושב כבר מימי הביניים, והאזכור הראשון בכתב של הכפר הוא משנת 1138. באופן רשמי הוקם הכפר בשנת 1952. מדיה וקבצים בנושא אורמניקוט בוויקישיתוף אתר האינטרנט הרשמי של אורמניקוט (בהונגרית) נתוני הכפר באתר הלמ"ס ההונגרי
קרדוש

קרדוש (בהונגרית: Kardos) הוא כפר קטן בנפת סרווש שבמחוז בקש בדרום מזרח הונגריה. בדומה ליישובים רבים באירופה, נמצא גם מספר התושבים בקרדוש בירידה. בשנת 1990 חיו בכפר 910 תושבים, ובשנת 2021 התגוררו בו 532 תושבים בלבד. האזור מיושב כבר מימי הביניים. הכפר עצמו הוקם רק בשנת 1969, לאחר שהתפצל מהכפר אורמניקוט. מדיה וקבצים בנושא קרדוש בוויקישיתוף נתוני הכפר באתר הלמ"ס ההונגרי
נבחרת אפגניסטן בכדורגל

נבחרת אפגניסטן בכדורגל, הידועה בכינוי "קבוצת מלי", היא נבחרת הכדורגל הלאומית של אפגניסטן. הנבחרת הוקמה בשנת 1933 וצורפה לפיפ"א בשנת 1948. הדירוג הנוכחי של נבחרת אפגניסטן ברשימת הדירוג של פיפ"א, הוא המקום ה-152 בעולם, נכון ל-19 בספטמבר 2024; הניקוד הוא 1,034.37 – ירידה של נקודה אחת לעומת ניקוד קודם. דירוג השיא 122 נמדד לראשונה באפריל 2014, והדירוג הנמוך ביותר 204 נמדד לראשונה בינואר 2003. 1930 עד 2002 - לא נכנסה 2006 עד 2026 - לא העפילה 1956 עד 1972 - לא השתתפה 1976 עד 1984 - לא העפילה 1988 עד 2000 - לא השתתפה 2004 - לא העפילה 2007 - לא השתתפה 2011 עד 2023 - לא העפילה 2006 עד 2008 - סיבוב ראשון 2010 - פרשה 2012 - לא העפילה 2014 - מקום רביעי 1993 עד 1999 - לא נכנסה 2003 עד 2009 - סיבוב ראשון 2011 - מקום שני 2013 - מקום ראשון מדיה וקבצים בנושא נבחרת אפגניסטן בכדורגל בוויקישיתוף אתר האינטרנט הרשמי של נבחרת אפגניסטן בכדורגל דירוג לנבחרות לאומיות לגברים באתר פיפ"א החל מינואר 2003 – אז החל דירוג פיפ"א לנבחרת זו
דרומהפקות

דרומהפקות היא חברת הפקות קולנוע וטלוויזיה זוכת פרסים אשר הוקמה בשנת 2010 על ידי המפיקים אלעד פלג וחגי ארד. בשנה האחרונה נכנס לחברה שותף נוסף אהרון פאר והתחילו לעבוד בחברה הדר קוסטיצ׳קי כמפיקה וליאנה מימרן אוסדון כמנהלת ההפצה. במהלך השנים דרומה הפיקו מעל ל-30 סרטים עלילתיים ותיעודיים לקולנוע וטלוויזיה אשר זכו בפרסים רבים, ביניהם פרס אופיר, פרס פורום היוצרים הדוקומנטריים ועוד סרטים שהוקרנו בפסטבילים ומוקרנים בגופי שידור ברחבי העולם. משרדי החברה ממוקמים בדרום הארץ ורוב הסרטים עוסקים בנושאים חברתיים. דרומהפקות שואפת להביא למסך סיפורים חדשים, מרגשים ואנושיים דרכם נוכל לחקור, לחשוף ולחבר עולמות חדשים ולתת ביטוי לסיפורים שטרם סופרו. "אחד על אחד" מאת דורי ריבקין, 2010 "מחוץ לפריים" מאת טל אביטן, 2016 "דער נסתר" מאת נהר שבתאי, 2018 "בדרכו שלו" מאת גולן רייז, 2015 "רחוב חד סטרי" מאת ארז פרי, 2021 "תאוריית הבוס" מאת ניר דרבסי, 2021 "על כיסא הבמאי יושבת אישה" מאת סמדר זמיר, 2020 "עיניים של אבא" מאת גולן רייז ושרון יעיש, 2021 "חלום קוסטוריצה" מאת איל סיבי, 2013 "החיים על פי אוהד" מאת ערי דניאל ארליך, 2014 "על הסף" מאת יונתן חיימוביץ', 2021 "המחברות של אליש" מאת גולן רייז, 2017 "זונה כמוני" מאת יעל שחר ושרון יעיש, 2019 (זוכה פרס אופיר לסרט התיעודי הקצר) "לוס אנג'לס דרום" מאת גולן רייז ושרון יעיש, 2022 "קיקי" מאת נתן רושנסקי, 2023 "נורה" מאת מתן בן מורה, 2023 "אנתרקס" מאת שי שרף, 2017 "בין העולמות" מאת מיה חטאב, 2016 "הסוסיתא של הרצל" מאת דויד קריינר, 2018 "עלים אדומים" מאת בזי גטה, 2014 "החקירה" מאת ארז פרי, 2016 "אינרציה" מאת עידן חגואל, 2015 "המוסד" מאת אלון גור אריה, 2019 "עקרה" מאת מרדכי ורדי, 2022 "העיר הזאת" מאת עמית אולמן, 2023 "מלך החגיגת" מאת אורי מרנץ, 2023 אתר האינטרנט הרשמי של דרומהפקות דרומהפקות, ברשת החברתית פייסבוק
המפלגה למען בוסניה והרצגובינה

מפלגת בוסניה והרצגובינה (בבוסנית: Stranka za Bosnu i Hercegovinu) היא מפלגה בבוסניה והרצגובינה. נוסדה על ידי חאריס סילייג'יץ' ובראשה החל מאפריל 2021 עומד סמיר אפנדיץ'. המפלגה מתוארת כמפלגה רב אתנית בעלת השקפה ליברלית בפוליטיקה של בוסניה והרצגובינה ושואפת לבוסניה והצרגובינה אחידה, ולביטול שתי הישויות המרכיבות את בוסניה והרצגובינה כיום. בזמנו בבחירות לבתי הנבחרים שנערכו ב-5 באוקטובר 2002 המפלגה זכתה ב-10.5% שהם 6 מושבים מתוך 42 המושבים. בנוסף המפלגה זכתה ב-15 מושבים מתוך 140 המושבים של בית הנבחרים של הפדרציה של בוסניה והרצגובינה ואף זכתה ב-4 מושבים מתוך 83 המושבים באספה הלאומית של רפובליקה סרפסקה. נכון להיום, בשנת 2022, המפלגה אינה מיוצגת יותר בפרלמנט של בוסניה והרצגובינה. יריבתה בקרב הבוחרים ה"בוסניאקים" (ה"מוסלמים" לשעבר) היא מפלגת הפעולה הדמוקרטית מיסודו של אלייה איזטבגוביץ' אתר האינטרנט הרשמי של המפלגה למען בוסניה והרצגובינה ערך זה הוא קצרמר בנושא בוסניה והרצגובינה. אתם מוזמנים לתרום לוויקיפדיה ולהרחיב אותו.
כדורגל נשים בברזיל

כדורגל נשים בברזיל הוא ענף ספורט בברזיל אשר צובר פופולריות מתחילת שנות ה-2000. כל קבוצה מתחרה באחת משלוש הרמות של הליגה הלאומית (A1, A2, A3). כל התחרויות מאורגנות על ידי קונפדרציית הכדורגל הברזילאית. הקבוצות הברזילאיות זוכות להצלחה בינלאומית רחבה, עם 10 זכיות בגביע ליברטדורס לנשים בין 2009 ל־2021. האלופה הנוכחית (2021/2022) היא קורינתיאנס. יש שלוש רמות לליגה הלאומית: A1 (הליגה הבכירה), A2 (ליגת המשנה), A3 (הליגה השלישית והתחתונה). מתקיימים מעברים בין הליגות, ואלופת הליגה הבכירה מוכתרת להיות אלופת ברזיל. החל משנת 2017, הליגה מורכבת מ־16 הקבוצות הטובות ביותר בברזיל. מתקיים סיבוב אחד בו כל קבוצה משחקת נגד כל אחת מ־15 הקבוצות האחרות, כשבסיומו שמונה הקבוצות במקומות 1–8 משחקות ביניהן בשיטת פלייאוף על מנת להכריע את זהות האלופה, וארבע הקבוצות במקומות האחרונים נושרות לליגת המשנה. האלופה המכהנת (2022) היא קבוצת הנשים של קורינתיאנס מסאו פאולו, והיא גם מובילה את טבלת הזכיות עם 3 זכיות באליפות ברזיל לנשים. ליגת המשנה הוקמה בשנת 2017. עד עונת 2021/2022 הליגה הכילה נציגה מכל מדינה בברזיל, אך מעונה זאת הליגה מכילה 16 קבוצות שהן ארבע היורדות מהליגה הבכירה, ארבע עולות מהליגה השלישית, ושמונה קבוצות שנשארו בליגת המשנה בעונה שעברה. הקבוצות מחולקות לארבעה בתים בני ארבע קבוצות, מתקיימים שני סיבובים בכל בית, ושתי המובילות מעפילות לשמינית גמר הפלייאוף. העפלה לחצי הגמר מקנה לקבוצה עלייה לליגה הבכירה בעונה העוקבת. הליגה השלישית הוקמה בשנת 2021 על מנת להגביר את התחרותיות, ומתקיימת בשיטת פלייאוף. הליגה מכילה 32 קבוצות: נציגה מכל מדינה (27), ארבע יורדות מהליגה השנייה, וקבוצה נוספת הנבחרת על סמך דירוג קבוצת הגברים המקבילה. ארבע הקבוצות המגיעות לחצי גמר הפלייאוף מעפילות לליגת המשנה. מדיה וקבצים בנושא כדורגל נשים בברזיל בוויקישיתוף CBF terá nova divisão para o futebol feminino em 2022, Confederação Brasileira de Futebol (בפורטוגזית)
תיאו לוי

תיאו לוי היה אצן ארצישראלי, אלוף ארץ ישראל הראשון (1935) בריצת 100 מטר ושיאן ארץ ישראל בריצות ל-100 מטר ול-200 מטר. תיאו לוי זכה באליפות אוניברסיטת המבורג בריצת 100 מטר בתוצאה של 10.8 שניות. בשנת 1934 קבע לוי בריצת 200 מטר שיא ארץ ישראל בתוצאה של 23.4 שניות. שיא זה החזיק מעמד 5 שנים ונשבר בשנת 1939, על ידי סיריל אמפי (23.1 שניות). במסגרת יריד המזרח נערכה תחרות אתלטיקה באצטדיון המכביה ב-17 במאי 1934 הוא זכה במדליית זהב בריצת 100 מטר בתוצאה של 10.9 שניות. באליפות האתלטיקה הראשונה של ארץ ישראל, שנערכה באצטדיון ימק"א, בנובמבר 1935 לוי ב-3 מדליות, 1 זהב-2 ארד. מדליית זהב בריצת 100 מטר בתוצאה של 11.7 שניות, לפני שלמה מרנץ ממכבי תל אביב ואריך וויל ממכבי חיפה שניהם בתוצאה של 12.0 שניות ושילוני מבר כוכבא ירושלים. מדליות ארד בריצת 200 מטר בתוצאה של 24.4 שניות, אחרי שלמה מרנץ (24.2 שניות) ואריך וויל (24.3 שניות) ובריצת שליחים 4x100 מטר אחרי מכבי תל אביב (45.6 שניות) ומכבי חיפה (47.1 שניות). אלישע שוחט, 75 שנים לרבַּנָאות הראשונה באתלטיקה - חלק ראשון(הקישור אינו פעיל), באתר sportweb, ‏18 באוקטובר 2011 אלישע שוחט, 75 שנים לרבַּנָאות הראשונה באתלטיקה - חלק שני, באתר sportweb, ‏18 באוקטובר 2011 התפתחות השיא בריצת 200 מ' גברים, מעריב, 12 באפריל 1970 אספורט בארץ אתלטיקה קלה, הירדן, 25 במאי 1934
דודו הררי

דוד (דודו) הררי (נולד ב-17 באוגוסט 1945) הוא מנהל ישראלי; שימש מנכ"ל החברה לפיתוח עכו העתיקה. הררי נולד ב-17 באוגוסט 1945 במראקש, ובשנת 1955 עלה לארץ ולמד בתיכון קריית חיים. באוגוסט 1963 התגייס לצה"ל והצטרף לחיל הים. סיים קורס קצינים ובדצמבר 1968 השתתף במבצע נועה על סיפון אח"י חרב. בתפקידו האחרון בצה"ל שירת כמפקד משאבי אנוש של כלל הזירה הדרומית בדרגת סגן אלוף, ובאוגוסט 1989 פרש מצה"ל בדרגת אלוף-משנה. לאחר שחרורו הוא שימש כסמנכ"ל מילוז ומילואות צפון עד ספטמבר 1993, ולאחר מכן מונה למנכ"ל החברה לפיתוח עכו העתיקה, אשר במהלך השנים משרד התיירות הרחיב את תחום אחריותה והיא הפכה לחברה לפיתוח עכו העתיקה ונצרת. במהלך תפקידו כמנכ"ל החברה לפיתוח עכו הביא לפיתוח מואץ של עכו העתיקה ולהפיכת העיר לעיר תיירות מובהקת. בין הפרויקטים החשובים שהוא הוביל נמנים: שיפוץ ושיחזור אולמות האבירים (המצודה ההוספיטאלרית + מצודת אל ג'זאר), שיקום כלא עכו, גילוי מנהרת הטמפלרים, שחזור החמאם הטורקי, הקמת מרכז מבקרים בעכו העתיקה ופיתוח קו שייט עכו–חיפה. בנוסף, הוא הצליח להביא להכרזת אונסק"ו על העיר כעיר לשימור מורשת תרבות עולמית [דרוש מקור], ובכך הייתה העיר הראשונה בארץ שקיבלה את המעמד הזה בטקס של אונסק"ו בהלסינקי. בין השנים 1992–1994 הוא שימש כנשיא מועדון "רוטרי" בעכו. הררי שימש במשך כ-25 שנה כסגן-יו"ר פסטיבל עכו, ובשנת 2019 אף קיבל את אות יקיר פסטיבל עכו על פעילותו. בנוסף, הוא שימש כחבר דירקטוריון של הרובע היהודי בירושלים ושל חברת אתרים בתל אביב ומשמש עד היום כחבר דירקטוריון של מכללת ארז, וחבר בוועדת אונסק"ו בישראל. נשוי ללאה ואב לשניים. פעילות החברה לפיתוח עכו העתיקה 24/10/2012 - דודו הררי - פיתוח העיר עכו באתר מועדון רוטרי חיפה אבי שמול, ‏28 מיליון שקל יושקעו בשיקום לדוגמא של שכונת מגורים בעכו העתיקה, באתר גלובס, 15 ביוני 2003 Nomination of the OLD CITY of Acre באתר אונסק"ו פסטיבל עכו לתיאטרון ישראלי אחר חוזר באתר mefik‏, 1 באוגוסט 2013 Nomination of the OLD CITY of Acre באתר אונסק"ו ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "דודו הררי".
עונת 2021/2022 בליגת העל הבריטית בכדורסל

עונת 2021/2022 בליגת העל הבריטית בכדורסל היא העונה ה-35 של ליגת העל הבריטית בכדורסל. המשתתפות לעונה זו הן: לסטר ריידרס, בראון שפילד שארקס, לונדון ליונס, בריסטול פליירס, מנצ'סטר ג'איינטס, צ'שייר פיניקס, גלאזגו רוקס, פלימות' סיטי פטריוטס, ניוקאסל איגלס וסארי סקורצ'ס. MVP - גנו כראנדל מאמן העונה - רוב פטרנוסטרו חמשיית העונה: אתר האינטרנט הרשמי של ליגת העל הבריטית בכדורסל
מאסר על-תנאי

במשפט הפלילי, מאסר על-תנאי היא צורת ענישה שבמסגרתה המורשע לא ייכנס לבית הסוהר בגין עבירה זו, אך אם בפרק זמן קצוב הנאשם יחזור על עבירה שבגינה הורשע, הוא ייכנס לבית הסוהר. על פי חוק העונשין, תקופת המאסר על-תנאי בישראל היא עד 3 שנים, למעט עבירות בחירות, שבהן תקופת המאסר על-תנאי היא עד 5 שנים. עבריין על-תנאי מצווה לעמוד בתנאים מסוימים שנקבעו על ידי בית המשפט, לרוב בפיקוח של קצין מבחן. עבריינים על-תנאי נדרשים בדרך כלל לשמור על התנהגות שומרת חוק, וניתן להורות עליהם להימנע מהחזקת נשק חם, להימנע מאבטלה, להשתתף בתוכניות חינוכיות, לקיים עוצר, לגור במקום מרוחק, להישמע להוראות קצין המבחן, או לא לעזוב את תחום השיפוט כלל. ניתן להורות על הנבחן גם להימנע ממגע עם הקורבנות (כגון שותף לשעבר בתיק אלימות במשפחה), עם קורבנות פוטנציאליים של פשעים דומים (כגון קטינים, אם העבירה המיידית כוללת התעללות מינית בילדים), או עם עבריינים ידועים. בנוסף, ישנה אפשרות לחייב עבריינים מלהימנע מלהשתמש או להחזיק אלכוהול וסמים או להשתתף בטיפול פסיכולוגי. עבריינים על-תנאי עשויים להיות מצוידים בתגים אלקטרוניים, המסמן את תנועתם לקציני המבחן שלהם. חלק מבתי המשפט מתירים לנאשמים בעלי אמצעים מוגבלים לבצע עבודות שירות על מנת לשלם את קנסות המבחן שלהם. קצין מבחן רשאי לכלוא עבריין על-תנאי ולעתור לבית המשפט כדי לקבוע שהעבריין על-תנאי הפר את תנאי המאסר על-תנאי. אם נמצאה הפרה, חומרת העונש עשויה להיות תלויה בעובדות העבירה המקורית, בעובדות ההפרה של המאסר על-תנאי ובעבר הפלילי של העבריין על-תנאי. באופן דומה, העונשים על הפרה של המאסר על-תנאי עשויים להיות גבוהים יותר אם עבירה שלאחר מכן היא חמורה יותר או אם העבירה המקורית והעבירה שלאחר מכן הן באותה קטגוריה. במקרה והעבריין על-תנאי יימצא אשם, רשאי בית המשפט לקבוע תנאי מאסר על-תנאי נוספים, להאריך את משך הזמן של המאסר על-תנאי או לקבוע תקופת מאסר. שחרור על-תנאי מדיה וקבצים בנושא מאסר על-תנאי בוויקישיתוף מאסר על-תנאי, Directgov (אנגליה וויילס) סרטון וידאו על מחקר על מאסר על-תנאי, המרכז הסקוטי לחקר פשע וצדק תיקונים קהילתיים (מבחן ושחרור על תנאי), הלשכה לסטטיסטיקה לצדק מאסר על-תנאי, באתר אנציקלופדיה בריטניקה (באנגלית) מבחן (דיני עונשין), דף שער בספרייה הלאומית "Probation and Parole in the United States, 2011" (PDF). Bulletin. U.S. Department of Justice. באפריל 2014. ארכיון (PDF) מ-2021-04-10. נבדק ב-29 באוגוסט 2017. {{cite web}}: (עזרה) "Probation". gov.uk. Government Digital Service. ארכיון מ-2017-07-01. נבדק ב-13 ביוני 2013. {{cite web}}: (עזרה) "Probation FAQ". FindLaw. ארכיון מ-2017-09-06. נבדק ב-2017-08-29. Larson, Aaron (1 בספטמבר 2016). "Sentencing in Criminal Cases – Fines, Probation and Jail". ExpertLaw. ארכיון מ-2020-07-08. נבדק ב-29 באוגוסט 2017. {{cite web}}: (עזרה) Bennett, Brock (18 במרץ 2015). "Community Service Helps Pay Probation Fines". ארכיון מ-2020-07-07. נבדק ב-29 באוגוסט 2017. {{cite news}}: (עזרה) Sklar, Ronald B. (ביוני 1964). "Law and Practice in Probation and Parole Revocation Hearings". The Journal of Criminal Law, Criminology, and Police Science. 55 (2): 175–198. doi:10.2307/1140747. JSTOR 1140747. ארכיון מ-2022-05-15. נבדק ב-2022-05-15. {{cite journal}}: (עזרה)
סמולנסק (פירושונים)

האם התכוונתם ל... סמולנסק – עיר ברוסיה סמולנסק (מחוז) – מחוז ברוסיה מצר סמולנסק – מצר ים באנטארקטיקה סמולנסק (כדורגל) – קבוצת כדורגל רוסית סמולנסק (סרט, 2016) – סרט קולנוע על אודות התרסקות מטוס חיל האוויר הפולני ברוסיה קרב סמולנסק
שיחניים

שיחניים (שם מדעי: Pocilloporidae) היא משפחה של אלמוגים. כל ראש אלמוג מורכב ממושבה של פוליפים (יחידות המבנה הבסיסיות של האלמוג) זהים גנטית שיוצרים שלד קשה מסידן פחמתי; בשל כך הם מהווים שותפים חשובים בהרכבת שוניות אלמוגים, כמו "אלמוגי אבן" אחרים בסדרת האלמוגאים (אנ'). המושבה בנויה מקבוצת פוליפים. מקורה מפלונלה שהתיישבה על מצע נח וייצרה ריבוי א-מיני מושבתי. במושבה קיימים תאי מין זכריים ונקביים ואלה יוצרים הפריה פנימית. הפלנלות משתחררות בלילה, במאות ואלפים, בחודשים ינואר-יוני. בשעת הלילה מאריכים הפוליפים שבאלמוג את זרועות הציד שלהם כדי ללכוד מזון המורכב בעיקר מזואופלנקטון. בשעות היום משמשות הזרועות להגנה על האלמוג, והן נפרסות על החריצים שעל מרכזו הקשיח המוגן מנשיכות דגים טורפים ומפני הוריקנים טרופיים. אלמוגים אלו מאופיינים בקצוות מעוגלים ובהירים והסתעפויות לשני ענפים בלבד. ובגבשושים חדים או כהים. ישנם הבדלים בין עוביי הענפים ואורכם. אלמוגים אלה הם אלמוגים שחיים במושבות. אלמוגים אלה הם בוני שוניות. במשפחה יש מינים בצורות וגדלים שונים. למשפחה זו יש קשר עם המשפחות אסטרוקוניידה (אנ') ואקרופירידאה (אנ'). האלמוגים ממשפחה זו הם הרמאפרודיטים. חלק מהמינים במשפחה הם קטנים ואחרים גדולים. לאחר ההפריה הפגיות צפות עד שהן מגיעות לקרקעית הים והופכות לאלמוגים בוגרים. רביית האלמוגים במשפחה זו מתבצעת על ידי שחרור פלנולות – תוצאה של רבייה מינית מושבתית. סוג שיחן (Stylophora) - בו המין שיחן שכיח סוג Seriatopora סוג Pocillopora סוג Madracis מדיה וקבצים בנושא שיחניים בוויקישיתוף שיחניים, באתר ITIS (באנגלית) שיחניים, באתר NCBI (באנגלית) שיחניים, באתר Animal Diversity Web (באנגלית) שיחניים, באתר GBIF (באנגלית) Hoeksema, Bert (2010). "Pocilloporidae". WoRMS. World Register of Marine Species. Retrieved 2015-04-22. ערך זה הוא קצרמר בנושא בעלי חיים. אתם מוזמנים לתרום לוויקיפדיה ולהרחיב אותו.